Renton (Washington)

Renton az Amerikai Egyesült Államok északnyugati részén, Washington állam King megyéjében elhelyezkedő város. A 2010. évi népszámlálási adatok alapján 90 927 lakosa van. Történet A térség első lakói a duwamish indiánok voltak. Henry Tobin 1853-ban érkezett a Duwamish folyó partjára; egy évvel később Dr. R. H. Bigelow-val vállalkozásba kezdtek. Az indiánok a feldolgozóüzemet először örömmel fogadták, azonban a telepesek egyre növekvő száma háborúhoz vezetett, melynek eredményeképp az őslakosokat 1855-ben rezervátumokba költöztették. A harcok során az üzem leégett, Tobin meghalt, az indiánok néhány társát pedig megölték, így Bigelow sem maradt. 1857-ben Erasmus Smithers találkozott Tobin özvegyével; házasságukat követően 1875-ben megalapították Rentont, amely nevét William Rentonról, a Renton Coal Company alapítójáról kapta. A település 1901. szeptember 6-án kapott városi rangot. Míg 1885-ben még kilenc szalon működött, addig 1910-ben már bank, templomok, iskolák és gyárak is voltak. 1941-ben a Boeing itt építette fel szerelőcsarnokát. A második világháborúban napi hat darab B–29 Superfortress bombázó készült, míg a PACCAR havonta harminc M4 Sherman tankot szereltek össze. Mivel a férfiak harcoltak, a szerelést a nők végezték. A háborút követően a Boeing maradt a város legnagyobb vállalata. Fairwoodot 2010-ben, West Hill szigetét pedig 2012-ben szerették volna a városhoz csatolni, azonban a népszavazásokon a javaslatok elbuktak. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 90 927 lakója, 36 009 háztartása és 21 849 családja volt. A népsűrűség 1495,5 fő/km2. A lakóegységek száma 38 930, sűrűségük 640,3 db/km2. A lakosok 54,6%-a fehér, 10,6%-a afroamerikai, 0,7%-a indián, 21,2%-a ázsiai, 0,8%-a a Csendes-óceáni szigetekről származik, 6,2%-a egyéb, 5,8%-a pedig kettő vagy több etnikumú. A spanyol vagy latino származásúak aránya 13,1% ( ) A háztartások 32,4%-ában élt 18 évnél fiatalabb. 43,2% házas, 11,9% egyedülálló nő, 5,5% egyedülálló férfi, 39,3% pedig nem család. 30,3% egyedül élt; 7,9%-uk 65 éves vagy idősebb. Egy háztartásban átlagosan 2,51 személy élt; a családok átlagmérete 3,16 fő. A medián életkor 35,2 év volt. A város lakóinak 23,2%-a 18 évesnél fiatalabb, 8,8% 18 és 24 év közötti, 33,5%-uk 25 és 44 év közötti, 24,4%-uk 45 és 64 év közötti, 10,1%-uk pedig 65 éves vagy idősebb. A lakosok 49,5%-a férfi, 50,5%-a pedig nő. Gazdaság A városban van a Boeing Commercial Airplanes, a Boeing Capital, a Providence Health & Services és a Wizards of the Coast székhelye. Oktatás A város iskolái többségének fenntartója a Rentoni Tankerület, azonban egyes intézmények az Issaquah-i, mások pedig a Tacoma Public Schools fennhatósága alá tartoznak. Az 1942-ben megnyílt Rentoni Műszaki Főiskola egykor a fegyvergyártásra specializálódott; ma többféle területen kínál képzéseket. Közlekedés A város közösségi közlekedését a King County Metro és a Sound Transit biztosítja. A Rentoni városi repülőtér főleg regionális járatokat szolgál ki. Nevezetes személyek Testvérvárosok A település testvárvárosai: Cuautla (Jalisco), Mexikó Nisivaki, Japán Jegyzetek Fordítás Ez a szócikk részben vagy egészben a Renton, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Alan J. Stein (1999. január 14.). "Renton – Thumbnail History" (angol nyelven). HistoryLink.org. Hozzáférés: 2020. szeptember 27. További információk Hivatalos honlap (angolul)